MT
31.10.2022
Il-Ġurnal Uffiċjali tal-Unjoni Ewropea
C 418/13
3) L-eżenzjoni mir-responsabbiltà prevista fl-Artikolu 14(1) tad-Direttiva 2000/31 tkopri wkoll r-responsabbiltà tal-fornitur ta’ servizz ta’ hosting u ta’ selezzjoni ta’ informazzjoni permezz ta’ magna tat-tiftix għall-modalitajiet ta’ provvista tas-servizz, jekk il-fornitur jinċita lid-destinatarji tas-servizz sabiex jaħżnu informazzjoni mingħajr il-kunsens tad-detenturi tad-drittijiet tal-awtur inkwistjoni, iżda madankollu mingħajr il-parteċipazzjoni attiva tal-fornitur tas-servizz li jikser id-drittijiet tal-awtur?
(1)
ĠU Edizzjoni Speċjali bil-Malti, Kapitolu 13, Vol.
25, p. 399.
Rikors ippreżentat fit-30 ta’ Awwissu 2022 – Il-Kummissjoni Ewropea vs Ir-Renju ta’ Spanja (Kawża C-576/22) (2022/C 418/16) Lingwa tal-kawża: l-Ispanjol Partijiet Rikorrent: Il-Kummissjoni Ewropea (rappreżentanti: C. Hermes u E. Sanfrutos Cano, aġenti)
Konvenut: Ir-Renju ta’ Spanja
Talbiet — tiddikjara li, sa fejn ma indikax bħala żoni vulnerabbli għan-nitrati, f’Castilla y León, f’Extremadura, f’Galicia, fl-Islas Baleares, fl-Islas Canarias, f’Madrid u f’Comunidad Valenciana, iż-żoni li jixorbu permezz ta’ skular (ilmijiet tal-wiċċ) jew permezz ta’ infiltrazzjoni (ilmijiet ta’ taħt l-art) rilevanti għal kull waħda mil-lokalitajiet għall-kejl imniġġsa identifikati fit-talba; billi ma pprevediex fil-programmi ta’ azzjoni ta’ Aragón, ta’ Castilla-La Mancha, ta’ Castilla y León, ta’ Extremadura u ta’ Madrid il-miżuri obbligatorji kollha neċessarji, u billi ma adottax il-miżuri addizzjonali jew l-azzjonijiet imsaħħa relatati mal-ewtrofikazzjoni, fir-rigward tal-pajjiż kollu, u fir-rigward tat-tniġġis permezz tan-nitrati, fir-rigward tal-Komunitajiet Awtonomi li juru tendenzi li qegħdin jiżdiedu fit-tniġġis tal-lokalitajiet għall-kejl taż-żoni vulnerabbli għan-nitrati, b’mod partikolari Aragón, Castilla-La Mancha, Castilla y León u Murcia, ir-Renju ta’ Spanja naqas milli jwettaq l-obbligi tiegħu taħt l-Artikolu 3(4) u taħt l-Artikoli 5(4) (moqri flimkien mal-Annessi II u III) u 5(5) tad-Direttiva tal-Kunsill 91/676/KEE tat-12 ta’ Diċembru 1991 dwar il-protezzjoni ta’ l-ilma kontra t-tniġġis ikkawżat min-nitrati minn sorsi agrikoli (1).
— tikkundanna lir-Renju ta’ Spanja għall-ispejjeż.
Motivi u argumenti prinċipali Fir-rikors tagħha, il-Kummissjoni tinvoka tliet motivi ta’ nuqqas ta’ twettiq ta’ obbligu.
Permezz tal-ewwel motiv tagħha, il-Kummissjoni takkuża lir-Renju ta’ Spanja li naqas milli jwettaq l-obbligi tiegħu taħt l-Artikolu 3(4) tad-Direttiva 91/676.
Il-Kummissjoni tqis li r-Renju ta’ Spanja naqas milli jwettaq din id-dispożizzjoni f’Castilla y León, f’Extremadura, f’Galicia, fl-Islas Baleares, fl-Islas Canarias, f’Madrid u f’Comunidad Valenciana, sa fejn hemm żoni li ma ġewx indikati bħala żona vulnerabbli għan-nitrati u ma ġewx inklużi fost iż-żoni vulnerabbli għan-nitrati eżisteni, minkejja li d-data miksuba permezz tan-network ta’ kontroll tat-tniġġis ipprovokat minn nitrati minn sorsi agrikoli tiġġustifika l-indikazzjoni/l-inklużjoni tagħhom.